PressReader - Oudtshoorn Courant: 2018-09-28 - Kind deur vrag­mo­tor ge­tref
Kind deur vrag­mo­tor ge­tref
Oudtshoorn Courant - 2018-09-28 - VOORBLAD - HANNES VISSER
Ro­way­da Kam­mies, die 13-ja­ri­ge mei­sie wat Maan­dag deur ‘n lig­te vrag­mo­tor op die De Rust-pad ge­tref is, is steeds in die hos­pi­taal. Haar be­se­rings is erns­ti­ger as wat aan­vank­lik be­rig is. Ro­wy­da se ou­ers, An­nie Kam­mies en F­re­de­rick Hen­dricks be­soek haar ge­reeld in die hos­pi­taal.
Die 13-ja­ri­ge mei­sie wat Maan­dag by ‘n be­heer­punt by pad­wer­ke op die De Rust-pad deur ‘n lig­te vrag­mo­tor ge­tref is, is steeds in die hos­pi­taal.
Ro­wy­da Kam­mies was Maan­dag deel van ‘n groep kin­ders wat by wag­ten­de mo­tors by die pad­wer­ke was. Vol­gens be­amp­tes by die be­heer­punt het die kin­ders weg­ge­hard­loop toe hul­le deur een van die wer­kers aan­ge­spreek is om­dat van hul­le die mo­to­ris­te las­tig val vir geld en kos.
Ro­wy­da het oor die pad ge­hard­loop en voor aan­ko­men­de ver­keer be­land. Haar ma, An­nie, was by die huis in die na­by­ge­leë Ro­se Val­ley on­ge­veer ‘n ki­lo­me­ter van die pad af, toe kin­ders haar laat weet het Ro­wy­da is ge­tref. Sy en haar man F­re­de­rick Hen­dricks het Dins­dag aan die Oudts­hoorn Cou­rant ge­sê ou­ers in die ge­meen­skap raas ge­reeld met kin­ders wat mo­to­ris­te by die be­heer­punt pla. An­nie sê sy het by die to­neel ge­kom toe Ro­wy­da in die am­bu­lans ge­laai is. “Sy het be­se­rings aan haar buik en haar ge­sig en kop is stuk­kend en ‘n groot deel van haar lyf is rou soos sy op die pad ge­val het.”
Vol­gens haar moet Ro­wy­da moont­lik nog vir ses we­ke in die hos­pi­taal bly. Sy sê hul­le was ook be­kom­merd dat Ro­wy­da se kuns­oog wat sy se­dert haar twee­de jaar het, be­ska­dig is. Sy het haar oog in ‘n frats­on­ge­luk met ‘n mes op twee­ja­ri­ge ou­der­dom ver­loor. “Die oog was toe­ge­swel, maar die kuns­oog was da­rem nie be­ska­dig nie.”
Ro­wy­da het in haar hos­pi­taal­bed aan die
Oudts­hoorn Cou­rant ge­sê sy kan nie ont­hou wat ge­beur het nie. “Ek het net saam met ‘n maat­jie na die kar­re toe ge­gaan, maar ek wou toe huis toe gaan. Toe ek oor die pad
hard­loop het iets my raak­ge­ry en ek het ge­val. Dit was baie seer.”
Vol­gens Na­dia Fer­rei­ra, woord­voer­der van die de­par­te­ment van ge­sond­heid, word Ro­wy­da vir ver­skeie won­de en ‘n frak­tuur be­han­del.
Cou­rant het ‘n na­vraag aan die Wes-Kaap­se de­par­te­ment van ver­voer ge­stuur aan­ge­sien die koe­rant on­ge­veer ‘n maand ge­le­de reeds be­rig het oor kin­ders wat by die spe­si­fie­ke punt by mo­tors be­del.
In re­ak­sie op die jong­ste na­vraag het By­ron la Hoe, woord­voer­der van die de­part­ment ge­sê, hul­le pro­jek­be­stuur­der gee aan­dag aan die voor­val en sal te­rug­voe­ring ver­skaf. Die Oudts­hoorn
Cou­rant het ge­vra of daar nie ken­nis­ge­wings by die twee be­heer­pun­te op die pad aan­ge­bring kan word om mo­to­ris­te te vra om nie geld of kos aan kin­ders wat be­del, te gee nie, La Hoe het hier­op ge­ant­woord dat die op­rig­ting van bor­de aan streng maat­re­ëls moet vol­doen en dat bor­de ook op so ‘n wy­se be­woord moet word dat die bood­skap nie aan­stoot gee nie.
Vol­gens be­amp­tes wat by die punt diens doen is kin­ders wat be­del ‘n daag­lik­se pro­bleem. Een van die be­amp­tes het ge­sê dat daar al voor­val­le was waar kin­ders hul­le on­der klip­pe ge­steek het om­dat hul­le weg­ge­jaag word.
‘n Ver­keers­be­amp­te en werk­ne­mers van die kon­struk­sie­maat­skap­py wat be­sig is met pad­wer­ke, by die plek waar Ro­wy­da Kam­mies Maan­dag raak­ge­ry is.
Die lig­te vrag­mo­tor wat Ro­wy­da ge­tref het toe sy oor die pad ge­hard­loop het.